Ելենյա Գուռա

Ելենյա Գուռա (, pron. , , Exonym: Deer Mountain), քաղաք Լեհաստանի հարավարևմտյան մասում՝ Ստորին Սիլեզիա վոևոդությունում, Լեհաստանի և Չեխիայի սահմանի երկայնքով ձգվող Կարկոնաշյան լեռնաշղթայի մերձակայքում, լեռնադահուկային հայտնի առողջարաններ Կարպաչից ու Շկլյարսկա Պորեմբայից մոտավորապես 10-15 կիլոմետր հեռավորության վրա։ Մինչև 1945 թվականը մտել է Գերմանիայի Սիլեզիա մարզի կազմի մեջ, կոչվել Հիրշբերգ (), որը, ինչպես և լեհերեն Ելենյա Գուռան, նշանակում է «Եղնկասար», «Եղնասար»։ Լեհաստանին է տրվել Պոտսդամի 1945 թվականի պայմանագրի համաձայն։ 

Ունի քաղաքային պովյատի (շրջանի) և առանձին համայնքի (գմինայի) կարգավիճակ։ Կարկոնաշեի շրջանի վարչական կենտրոնն է։ Զբաղեցնում է 108,4 կմ² տարածք։ 2006 թվականի տվյալներով բնակչության թվաքանակը եղել է 87 017, 2021 թվականի տվյալներով՝ 77.366: Տարածքը, որը ներառում է Ցեպլիցե Շլյանսկե-Զդրոյ առողջարանային հնագույն շրջանը, կազդուրման ու հանգստի սիրված վայրերից մեկն է Լեհաստանում։

Բնակավայրը պատմական փաստաթղթերում առաջին անգամ հիշատակվել է 10-րդ դարի սկզբներին, քաղաքի կարգավիճակ ստացել լեհերի իշխանության օրոք՝ 1288 թվականին։ Ընկած լինելով Հռոմեական սրբազան կայսրությունն ու Բոհեմիան Արևելյան Եվրոպային կապող առևտրային կարևոր ճանապարհների խաչմերուկում՝, ծաղկում է ապրել իրեն շնորհված արտոնությունների շնորհիվ, արտոնություններ, որոնք հիմք են հանդիսացել ուշ միջնադարում ու վաղ Վերածննդի դարաշրջանում ջուլհակության ու հանքագործության բուռն զարգացման համար։ Ելենյա Գուռան վկա է դարձել պատմական մի շարք արյունալի բախումների, այդ թվում՝ Երեսնամյա պատերազմի և Սիլեզյան պատերազմի վճռորոշ ճակատամարտերի։ Երկրորդ համաշխարհային պատերազմի տարիներին քաղաքը հրաշքով փրկվել է ավերումից։

Ելենյա Գուռայի կենտրոնական հատվածում տեղ են գտել պատմա-ճարտարապետական բազում մեծարժեք հուշարձաններ, այդ թվում՝ 17-րդ դարում կառուցված քաղաքապետարանը, բարոկկո ոճով կառուցված եկեղեցիները, վերակառուցված շուկայական հրապարակը, զբոսայգիները, պարտեզները։ Ելենյա Գուռայում է գտնվում քաղաքի հարևանությամբ տարածվող Կարկոնոշյան ազգային պարկի գրասենյակը (տարեկան շուրջ 1,5 միլիոն զբոսաշրջիկ է այցելում այդ պարկը)։

Կլիմա
Ելենյա Գուռային բնորոշ է օվկիանոսային կլիման  (Köppen climate classification-ի դասակարգմամբ՝ Cfb)՝   իզոթերմը կիրառելու դեպքում, կամ խոնավ մայրցամաքային կլիման (Köppen climate classification-ի դասակարգմամբ՝ Dfb)՝  իզոթերմը կիրառելու դեպքում։

Պատկերասրահ

Քույր քաղաքներ

Ելենյա  Գուռան բարեկամական սերտ կապեր է հաստատել հետևյալ քաղաքների հետ.

, Բաուցեն
, Բոքսբերգ
, Չերվիա
, Չանգժոու
, Էրֆտշտադ

, Յաբլոնեց նադ Նիսոու
, Ռաններս
, Սևերոդոնեցկ
, Տեկիլա
, Թայլեր
, Վալկեակոսկի

Նախկին քույր քաղաք՝
, Վլադիմիր (բարեկամությունը խզվել է 2022 թվականին՝ Ուկրաինայում Ռուսաստանի ձեռնարկած ռազմական գործողության պատճառով)։

Ծանոթագրություններ

Արտաքին հղումներ 

 jelenia.pl – Քաղաքի նորություններ  
 jeleniagora24 – Քաղաքի նորություններ 
 Ելենյա Գուռայի հրեական համայնք on Virtual Shtetl
 Dolny Śląsk na fotografii – extensive collection of old and new views of the city 
 art1900.info Art Nouveau in Jelenia Góra 
 Jelenia Góra past and present presented on the old, and modern photographs, postcards, maps and plans.

Լեհաստանի քաղաքներ
Լեհաստանի բնակավայրեր
Եվրոպայի քաղաքներ
Պատմական քաղաքներ